Mediterranean Surf participa en la VI edició del campionat “ZARAUTZ4TEENS”
20 de abril de 2022

Diumenge passat 10 d'abril alguns dels participants del programa de surf adaptat ,que Mediterranean Surf desenvolupa en col·laboració amb l'ONG Kind Surf, es van traslladar fins a Zarautz, on aquesta té la seua segona seu a l'escola Shelter, per a competir en la VI edició del campionat 4teens, impulsat per Aritz Aranburu, deixant el pavelló ben alt.

Una nova categoria específica de surf adaptat on els participants amb diversitat funcional tant física com intel·lectual de totes dues seus van tindre el seu gran moment i van gaudir d'absolut protagonisme com uns atletes més.

La competició va constar de dos mangues de 40 minuts on la surfista Mireia Cabañes es va alçar amb el primer premi femení d'aquesta categoria. Per la seua part els surfistes Víctor Canet i Nacho Chulia no van deixar indiferents a ningú amb el seu estil mediterraneo i simpatia.

Un esdeveniment que va atorgar gran visibilitat i sensibilització en l'àmbit del surf adaptat i inclusiu i protecció al medi ambient a més d'un centenar de joves surfistes i els seus acompanyants. Missió principal de l'ONG Kind Surf, qui manté unides les platges, tècnics, voluntaris i surfistes d'aquestes dues escoles des de fa ja més de 10 anys amb aquesta mateixa fi.